safouaneb/arywiki huggingface dataset:
پابلو پيكاسو

پابلو رويز پيكاسو (بالصبليونية: Pablo Ruiz Picasso - تولد ف 25 اكتوبر 1881 ف مالاݣا، صبانيا - مات ف 8 ابريل 1973 ف موجان، فرانسا) كان نحات و رسّام صبليوني، و واحد من الرساما لمشهورين ݣاع د لقرن لعشرين. پيكاسو واحد من اللي ختارعو لحركة التكعيبية، و اللي هي ترسم لحوايج ببزاف د لمكعبات. عندو بزاف د الرسمات لمعروفين بحال "بنات اڤينيون" (1907) و "ݣيرنيكا" (1937). الرسمات و النحتات ديالو موجودين ف بزاف د لمدون و لمتاحف لكبار د لعالم.
ليتيحاد ديال لجاميعات لؤروپية د كورة

ليتيحاد ديال لجاميعات لؤروپية د كورة (بالنݣليزية: Union of European Football Associations، بلفرانساوية: Union des associations européennes de football) اولّا UEFA هي وحدة من بين ستة ديال لمنضامات اللي داخلين تحت الرياسة د لفيفا فؤروپا. هاد لكونفيديرالية داخل فيها 55 دولة واللي لاغلبية ديالهوم فؤروپا (كاينين دول من اسيا. تاسسات هاد لكونفيديرالية نهار 15 يونيو 1954 فمدينة بازل ف سويسرا مع 31 بلاد، 25 منهوم كانو حاضرين فلجتيماع ديال التاسيس، من مورا ستيشارات لولانيين مابين الطاليان، فرانسا و بلجيكا. ليوما لمقر ديالها كاين فمدينة نيون ف سويسرا، وكايتراسو الصلوڤيني اليكساندر تشيفيرين. لبلدان اللي اعضاء فيها. لپالماريس ديال لمونتخابات. كيفاش كايتّقرا لجدوال
لكونفيديرالية د كورة ف أمريكا الشمالية و لوسطانية و لكاريبي

لكونفيديرالية د كورة ف امريكا الشمالية ولوسطانية ولكاريبي (بالنݣليزية: Confederation of North، Central America and Caribbean Association Football، بلفرانساوية: Confédération de football d'Amérique du Nord، d'Amérique centrale et des Caraïbes) اولّا CONCACAF هي وحدة من بين ستة ديال لمنضامات اللي داخلين تحت الرياسة د لفيفا فامريكا الشمالية. هاد لكونفيديرالية داخل فيها 41 دولة واللي لاغلبية ديالهوم فامريكا الشمالية. تاسسات هاد لكونفيديرالية نهار 18 شتنبر 1961 ف ميكسيكو، واللي اسسوها هوما كانادا، كوسطاريكا، كوبا، الصالڤادور، ݣواطيمالا، هايتي، هوندوراس، لميكسيك، نيكاراݣوا، پاناما، سورينام، لميريكان وكوراساو. ليوما لمقر ديالها كاين ف ميامي، لعاصيمة ديال فلوريدا، وكايتراسو لكانادي ڤيكطور مونطالياني من ماي 2016. لبلدان اللي اعضاء فيها. لپالماريس ديال لمونتخابات. كيفاش كايتّقرا لجدوال
لكونفيديرالية د كورة د أمريكا لجانوبية

لكونفيديرالية د كورة د امريكا لجانوبية (بالنݣليزية: South American Football Confederation، بالصبليونية: Confederación Sudamericana de Fútbol) اولّا CONMEBOL هي وحدة من بين ستة ديال لمنضامات اللي داخلين تحت الرياسة د لفيفا ف امريكا لجنوبية. هاد لكونفيديرالية داخل فيها 10 دلبلدان واللي لاغلبية ديالهوم فامريكا لجنوبية. تاسسات هاد لكونفيديرالية نهار 9 يوليوز 1916 ف لارجونتين بليتيفاق ديال لارجونتين، تشيلي، لبريزيل ولاوروݣواي. ليوما لمقر ديالها كاين فمدينة لوكي ف پاراݣواي، وكايتراسو لپاراݣواياني اليحاندرو دومينݣيز. لپالماريس ديال لمونتخابات. كيفاش كايتّقرا لجدوال
لكونفيديرالية د كورة ف أوقيانوسيا

لكونفيديرالية د كورة ف اوقيانوسيا (بالنݣليزية: Oceania Football Confederation) اولّا OFC هي وحدة من بين ستة ديال لمنضامات اللي داخلين تحت الرياسة د لفيفا فاوقيانوسيا. هاد لكونفيديرالية داخل فيها 13 دولة (11 بعضوية كاملة و2 بعضوية ماكاملاش) واللي كولهوم فاوقيانوسيا. تاسسات هاد لكونفيديرالية نهار 15 نونبر 1966 ف ؤسطراليا، من مورا مافشلات هي ونيوزيلاندا باش يتزادو معا لكونفيديرالية د كورة ف اسيا. لبلدان اللي اسسوا هاد لكونفيديرالية هوما ؤسطراليا، نيوزيلاندا، فيدجي وپاپوا غينيا الجديدة. ليوما لمقر ديالها كاين فمدينة اوكلاند، وكايتراسو لڤانواتي لامبرت مالطوك من ابريل 2018.
كورة مليوحة

كورة مليوحة هي طريقة د لمعاودة د اللعب ف كورة. كاتستعمل من مورا ماكايوقف اللعب بسباب خرين من غير لقصارة لعادية، لغلاط اولّا السلوك لخايب. لقانون 8 و لقانون 9 ف لقواعد د اللعبة كايحددو لحالات فين خاص تدار لكورة لمليوحة؛ لقانون 8 فيه حتى كيفاش كاتدار. لحالات فاش كاتعطى. كايعطي لحكم كورة مليوحة فلحالات فاش كايوقّف اللعب، ولقواعد د اللعبة ماكايحددوش كيفاش يتعاود. هاد لحالات كاينين فالنوسخة ديال 2020 من لقواعد: فلميطشان اللي فيهوم لحكم لمعاون بلڤيديو، الا مراجعة ديال لڤار قررات باللي اللعب ماكانش خاصو يوقف، متلا الا تحيدات پيلانتي عطاها لحكم بلغلط لشي فرقة، كايتعاود اللعب بكورة مليوحة فلبلاصة فين لڤار عيّط للحكم. الطريقة. من مورا التغييرات اللي طراو على لقواعد د اللعبة ف 2019، كاتعطى لكورة لمليوحة لواحد لكوايري بوحدو: كايلوح لحكم لكورة فاخر بلاصة قاسها فيها شي كوايري ولّا حكم اخور ولّا شي حاجة برانية على التيران، من غير الا كان هادشي فلمينطاقة د پيلانتيات (اولا كانت لكورة فلمينطاقة د پيلانتيات فاش اللعب وقف)، فهاد لحالة كايلوح لحكم لبالون فلمينطاقة د پيلانتيات. ݣاع لكوايرية من لفراقي بجوج (من غير داك اللي غايشد لكورة) خاص يكونو بعاد على لكورة ب 4 ميترو حتى تقيس لكورة الضس. كاتولي لكورة ملعوبة فاش كاتقيس الضس ديال التيران. حتى شي كوايري ماعندو لحق يقيس لكورة حتى تقيس هي نيت الضس. كاتعاود لكورة لمليوحة فاش لبالون كايخرج من التيران قبل مايقيسو شي كوايري (ولّا كايدخل لواحد من لݣوال بجوج). لغلاط. كاتعاود لكورة لمليوحة الا شي كوايري قاس لكورة قبل ماتوصل للضس. الا لكوايري كايعاود نفس لحاجة ولحكم حس باللي كايديرها بلعاني، كايعتابر لحكم هادشي سلوك خايب ويقدر يعطي كارطة صفرة على التعطال دلبدية داللعب. مايمكنش شي بيت يتماركا من لكورة لمليوحة حتى يقيسوها جوج كوايرية بلقليلة. الا دخل لبالون لشي ݣول بلا مايقيسوه جوج كوايرية، كايعطي لحكم اما ضربة مرمى اولّا ركنية. لكورة لمليوحة هي الطريقة داللعب لوحيدة اللي كاتخلي لكوايري اللول اللي قاس لكورة يقيسها جوج مرات متابعين بلا مايتعاقب عليها.
ليتيحاد الدولي ديال كورة

ليتيحاد الدولي ديال كورة (بالنݣليزية: International Federation of Association Football، بلفرانساوية: Fédération Internationale de Football Association) اولّا FIFA هي منضامة دولية كاتحكّم فالرياضة د كورة فلعالم. هاد لمنضامة داخل فيها 211 عضو (بلدان واراضي). تاسس هاد ليتيحاد نهار 21 ماي 1904 ف باريز باش يراقب التورنوايات الدوليين اللي كانو مابين المانيا، بلجيكا، الدانمارك، فرانسا، هولاندا، الصبليون، السويد وسويسرا، وتزادو ليها شي دول قبل من لحرب لعالمية اللولة بحال كانادا ف 1913 ولميريكان ف 1914. ليوما لمقر ديالها كاين فمدينة زوريخ فسويسرا، وكايتراسها السويسري الطالياني جياني انفانتينو من 26 فبراير 2016. اشهر حاجة معروفة بيها لفيفا هي كاس لعالم، واللي تنضم اول مرة فمدينة موتيڤيديو، اللي هي لعاصيمة ديال لاوروݣواي. لفيفا كاتدخل لفلوس من ليشهارات والصپونصورات، واللي وصلو ف 2018 ل 4. 7 مليار دولار ميريكاني (42 مليار درهم مغريبي)، وكان فيهوم رباح ديال 1. 2 مليار دولار ميريكاني (10 دلمليار ديال الدرهم). لخزينة ديال لفيفا وصلات 2. 7 مليار دولار ميريكاني (24 مليار درهم) فلافان ديال لفترة مابين 2015 و2018. لمؤسسات د لفيفا. لعضو لمجهد ݣاع فلمؤسسات ديال لفيفا هو لكونݣريس د لفيفا (بالنݣليزية: FIFA Congress)، اللي هو مجليس فيه ممتيلين من كولا بلاد وارض عضو واللي كايتدار لمؤتمر ديالو لعادي مرّة كولّا عام، ومن 1986 جوج مرات فلعام. لكونݣريس هو بوحدو اللي عندو لحق يبدّل لقوانين ديال لفيفا. كاينة اللجنة ليستيعجالية ديال لفيفا، واللي كاتعامل معا لحوايج ولمشاكل الضروريين مابين كولا مجمع ديال لونݣريس. هاد لكونݣريس كايصوت على الدخول ديال بلدان واعضاء جداد وكاينتاخب الرايس ديال لفيفا ولامين لعام واللجنة التنفيدية. الرايس ديال لفيفا ولامين لعام كايݣابلو اللي طاري فلفيفا وبرّا ديالها، اما اللجنة التنفيدية واللي كايتراسها الرايس د لفيفا هي اللي مسؤولة على لوقات ولبلايص والشكال ديال التورنوايات. لفيفا كاينة فسويسرا، داكشي لاش هي مؤسسة اللي تابعة وكاتحتارم لقانون السويسري. الراية والنشيد. الراية ديال لفيفا هي راية زرقة وفيها اللوݣو ديال لفيفا بلبيض. الراية الجديدة ديال لفيفا بدات كاتخدّم من لحفلة ديال لحلّان د كاس لعالم 2018 ديال روسيا، ومن تما وديما لفيفا خدامة بيها. النشيد ديال لفيفا هو نشيد صاوب لالماني فرانز لامبرت اللحن ديالو من 1994، وعاودو ليه روب ماي وصايمون هيل لينتاج. كايتغنى النشيد فلميطشان والتورنوايات اللي كاتنضمهوم لفيفا. من 2007 فرضات لفيفا على الشوركة دياولها اللي كايدوزو لميطشان باش يدوزو مورصو صغير ديال النشيد قبل ومن مورا لميطشان، هادشي باش تزير لفيفا تشهر لمستشهيرين ديالها. لاعضاء د لفيفا. كاينين ستة ديال لكونفيديراليات ولمنضامات الدولية اللي معتارفة بيهوم لفيفا باللي تابعين ليها. هاد لمنضامات هوما: فلمجموع، لفيفا كاتعتارف ب 211 جامعة وطنية ديال لكورة و129 فرقة ديال لكورة ديال لعيالات.
السيستيم د لبوطولة

السيستيم د لبوطولة هو هيكلة ديال لبوطولات اللي كاتكون غاليبا هرمية، زعما كولما كان النيڤو غادي كايهبط كولما لبوطولات لمحلية غادين وكايكتارو. السيستيم د لبوطولة كايتستعمل فبزاف ديال الرياضات فبلدان كتار، خوصوصا كورة. لخدمة د السيستيم. ف كورة والروݣبي، كايكونو لبوطولات مترابطين بلعملية ديال الطلوع والطيوح، واللي فيها فراقي اللي كانو اللوالة فقيسم طايح كايطلعو لقيسم طالع عليه شوية، ولفراقي اللخرانيين كايهبطو لقيسم هابط عليه. متلا فلمغريب اللي عندو هيكلة هرمية ديالو، جوج فراقي اللولين ف لبوطولا لوطنية د لهواة (لقيسم 3) كايطلعو لبوطولا 2 (لقيسم 2)، وجوج فراقي اللخرين كايهبطو لقيسم لهواة اللول (لقيسم 4). هاد لعملية كاتكون اوطوماطيك كولا عام، وبعض لمرات كايكونو فيها ميطشان د السد.
موسم محلي د كورة

لموسم لمحلي د كورة ف لبلدان اللي كاتقصّر فيها كورة كايختالف ف لوقت ديالها فاش كاتبدا وتسالي ولمدة اللي كاتشدها. ف لاغلبية د لحالات (بحال لمغريب)، لبوطولة كاتكون مرة وحدة ف لعام من لخريف حتال لافان د الربيع اولّا اللول د الصيف. ف بعض لبلدان، كايبدا لموسم لمحلي د كورة من الربيع حتال لخريف، و ف بلدان خرين كاتكون لبوطولة مقسومة لجوج مورصويات. كاس لعالم كايكون ديما ف يونيو و يوليوز، من غير لحالة ديال 2022 فاش غايتنضم ف نونبر و دجنبر. وقت لموسم لمحلي. ؤروپا. بحساب 2020، لاغلبية ديال لبلدان ف ليتيحاد ديال لجاميعات لؤروپية د كورة عندهوم موسم محلي د كورة اللي كايبدا من لخريف و كايسالي ف الربيع. واخا هكاك، كاينين بلدان اللي مخدمة السيستيم ديال الربيع حتال لخريف، هاد لبلدان غاليبا كايكون عندها لجو بارد ف الشا. ف هاد الطابلو ميتال على لوقات اللي كايكون فيها لموسم لمحلي ديال لكورة خدام ف شي بلدان ديال ؤروپا: لموسم خدام ستيراحة ماكاينش بوطولة اوقيانوسيا. بلحساب ديال 2019، تقريبا ݣاع لبوطولات ديال لكونفيديرالية د كورة ف اوقيانوسيا كايديرو لموسم ديالهوم من الربيع للخريف، من غير: #تحويل، #تحويل و #تحويل. لمغريب. ف لمغريب، غاليبا كايكون لموسم لمحلي د كورة ف ݣاع لبوطولات ديال لهيكلة لهرمية من لافان د الصيف/لبدية د لخريف حتال لافان د الربيع/لبدية د الصيف. هادشي كاينص عليه لقانون التنضيمي ديال لمنافسات اللي خرّجاتو لجامعة لملكية لمغريبية د كورة، من غير يلا كانت شي قوة قاهرة اللي غاتخلي لمواعيد ديال لبدية اللي ف الطابلو التحتاني يتبدلو:
شيوعية

الشيوعية، هي نضرية سياسية وقتصادية و فلسفية ديال لحكيم، اللي تاتقول باللي لمجتمع خاصو يكون شيوعي، زعما باللي ڭاع لوسائل د لانتاج خاص تكون ديال الجماعة، و باللي حوايج بحال الطبقات لاجتماعية و لفلوس و الدولة ماخاصهومش يكونو. ف التاريخ، دازو بزاف ديال التجارب الشيوعية اللي اترو ف لعالم. ما بين الناس اللي معروفين ب هاد التجارب كاين كارل ماركس و هو شي مين و ڤلاديمير لينين و انطونيو ݣرامشي. لاصل د السمية. لاصل د لكلمة د الشيوعية (ببزاف داللغات لاخرا: كومينيزم) جاي من لفكرة بلي كلشي خاصو يكون مشروك، و ديال الجماعة.
قيسم (رياضة)

لقيسم ف الرياضة هو ݣروپ ديال لفراقي من نفس النيڤو اللي كايقصرو ضد بعضياتهوم لواحد لعدد ديال لمرات. فهاد لقيسم وفاللخر ديال لموسم الرياضي، لفرقة اللي جمعات نقاط كتر هي اللي كاتدي لكاس ديال لقيسم (وكاتطلع لقيسم اخور بوحدها اولا معا شوية دلفراقي اللي تابعينها فالترتيب). لفرقة اولّا لفراقي اللي جمعو عدد قليل ديال النقاط كايهبط لقيسم اللي النيڤو ديالو شوية طايح، وهي غادية. ف كورة، اغلبية ديال اللعابا لمحتارفين ف لي كاينين لعالم ماكيلعبوش ف لقيسم اللول. كورة. متلا ف كورة، فلغالب، لفراقي كايتلاقاو جوج د لمرات ف لموسم لواحد، ومرة لفرقة كاتكون مضايفة ومرة خرة كاتكون ضيف. فاللول لفراقي كاتبدا تلعب مرة فتيرانهوم، ومرة خرة فتيران لفرقة لوخرة، ولاكين من بعد، لفرقة تقدر تلعب جوج ميطشان متابعين فتيرانها ولّا فتيران لفرقة لوخرة. فلمغريب. ف لمغريب، جوج فراقي اللخرين فلقيسم اللول (بوطولا 1) كايهبطو للقيسم التاني (بوطولا 2)، اللي منو نيت كايطلعو 2 فراقي للقيسم اللول. نفس لحاجة طارية مابين لقيسم التاني ولقيسم التالت لبوطولا لوطنية للهواة.
نوبير لأموي

محمد نوبير لاموي (تولد ف نونبر 1935 ف بن حمد - مات ف 7 شتنبر 2021 ف الدار لبيضا)، كان نقابي وسياسي مغريبي. هو اللي اسّس لكونفيديرالية الديموقراطية د الشغل، و كان هو لامين لعام ديالها من 1978 ل 2018. لاموي كان من الناس اللي شاركو بزاف ف السياسة د لمغريب من وقت لاستقلال، مع حزب لاستقلال اللي بدا فيه، و من موراه مع لاتحاد لاشتراكي (اللي كان فيه من 1975 ل 2001). مشا للحبس بزاف د لمرات ف لعوامات د الرصاص، و كان من الناس اللي نضّمو لاضراب لعام ديال 1981 و ديال 1990، اللي كانو من لاضرابات لمهمة ف التاريخ الجديد د لمغريب. كاريير ديالو. زاد محمد نوبير الاموي فـ عام 1936 فـ مدينة بن احمد فـ اقليم سطات. تعلّم فاللول فالـ كُتَّاب باش يحفظ القران، ومن بعد مشى يقرا فمدرسة فالدار البيضاء. كمل قرايتو فجامعة ابن يوسف فمراكش، ومن بعد قرا فجامعة القرويين ففاس. بدا المدرّس ديالو فالتعليم الابتدائي ومن بعد سنوات التحق بشعبة التفتيش التربوي. انضم الاموي بكري لحزب الاستقلال اللي كان كيمثل الشريحة الكبيرة من الحركة الوطنية فزمن الاستعمار الفرنسي. من اللي بدا في التعليم، دخل للنقابة التاريخية اللي كانت شكلت داك الوقت الجناح النقابي للحركة الوطنية، وهي الاتحاد المغربي للشغل. المسؤولية فاللجنة العمالية والاعتقالات فـ 1963، لمهدي بن بركة اختار نوبير الاموي باش يكون مسؤول على اللجنة العمالية فالرباط. فهاذ المرحلة بدات قصة الاموي مع الاعتقالات والمضايقات اللي كانت من طرف السلطة، فواحد الوقت اللي كان فيه الاستقطاب على اشدو بين الاتحاد الوطني للقوات الشعبية والسلطة. وفي 26 نونبر 1978، تاسَّسات الكونفدرالية الديمقراطية للشغل، ولى الاموي هو الزعيم ديالها. من بعد اضراب 1981 اللي واجهاتو السلطات بالعنف والقسوة، تعتقل الاموي لمدة عامين، وهاد الشي ساهم في تعزيز مكانتو داخل الاتحاد الاشتراكي للقوات الشعبية. فعام 1990، الكونفدرالية والاتحاد العام للشغالين فالمغرب عرّضو على اضراب عام مشهور بانتفاضة فاس 1990، اللي خلّى بزاف ديال الضحايا. فعام 1992، طار اسم الاموي لبرة الحدود مع محاكمة مشهورة دارتها الحكومة ضدّه حيت قال فمقابلة مع جريدة الباييس الاسبانية باللي الوزراء هما "لصوص"، حسب ما قالت الحكومة. تحكم عليه بالسجن جوج سنين نافذة. ولكن الملك الحسن الثاني عفا عليه بعدما قضا ربعة عشر شهر فالحبس. من اللي شارك حزب الاتحاد الاشتراكي للقوات الشعبية فالحكم فـ1998، بدا الخلاف كيكبر بين الجناح النقابي لعبد الرحمن اليوسفي والتوجه السياسي ديال الحزب. هاد الشي خلا انصار الكونفدرالية بقيادة اليوسفي ينقسموا ويدعموا حزب جديد سميتو حزب المؤتمر الوطني الاتحادي. ف يونيو 2011، من بعد الربيع العربي والمراجعة الدستورية اللي وعد بها الملك محمد السادس، دعا نوبير للمقاطعة ديال الاستفتاء الدستوري وقال باللي "مشروع الدستور كيكرّس اللي كان من قبل وما غيستجبش للتطلعات". ف شهر نوفمبر 2018، استقال من منصبو كامين عام الكونفدرالية الديمقراطية للشغل، وجا فبلاصتو مساعدو عبد القادر الزاير. وفاتو. توفى نهار التلات 7 شتنبر 2021 فواحد المصحات ديال الدار البيضاء، بعدما تعرّى مع المرض لمدة طويلة.
لوغة معيارية

لّوغة لمعيارية ؤلا لّوغة لممعيرة ؤلا لّوغة لمصطونداردية (ب نّݣليزية Standard language) هيّا لسان ديال شي لوغة، لي تعرضات ل عملية د تّرميز منهاجية باش يتقاد لموضيل ديال لقواعد ديالها ؤ طّاريقة د لكتبة ؤ تّعبير ؤ نّطقان ديالها. هاد لّسان كيكون عندو عادتن مكانة عالية ف لمجتمع، ؤ هوّا لي كيتقرا ف لمدارس ؤ كيتّستعمل ف لاعلام ؤ كيتّكتب ف لكتوبا ؤ لمراسلات رّسمية. لّوغة لمعيارية يقدرو يكونو عندها لسون فرعيين مختالفين شوية، سيرتو ف نطقان ؤ لكتبة ديال بعض لكلمات علا حساب لمناطق، حيت لي كيهضرو بيها كيتاترو ب لّهجات ؤلا لّوغات لمحلية ديالهوم، ولاكين ضاروري ما كيكون فيها واحد لجوهر لي كيخلي جميع لي كيهضرو بيها ؤلا تعلمو ليها يتفاهمو بيناتهوم بلا صعوبات كبيرة. عادتن لّسان ديال لوغة لي كاتطرا ليه معيرة كيكون هوّا لّسان ديال لمركز لاداري ؤلا سّياسي ؤلا لقتيصادي ديال لبلاد، حيت هاد لّسان كيقدر ياخد پريستيج جتيماعي كبير بسباب تّرابط ديالو معا لانشطة سّياسية ؤلا لقتيصادية. نّتيجة ديال هادشي هيّا بلي لاغلبية ديال نّاطقين ب ديك لّوغة كيعتابرو لّوغة لمعيارية "متفوقة" بشكل ماكيحتاجش ل نيقاش، ؤ بلي هيّا لمرجيع باش كيتقارنو لّسون لوخرين، متلا واش "راقيين" ؤلا "سوقيين". لمعيرة ديال لوغة هيّا پروصي مستامر، حيت اي لوغة كاتّستعمل بشكل مداوم ضاروري ماكيكونو فيها تجديدات، بحال كلمات جداد كيدخلو ل دّيكسيونير، تغييرات تدريجية ف نّطقان ديال لكلمات ؤ لحروف، ؤ محاولات ديال تبسيط لاملا لي كاتّطلب تغيير ف طّاريقة ؤ شي مرات حتا لحرف د لكتابة، ؤ غيرهوم من تّبديلات. هاد لمجهود كيتطلب حتا لاقناع ديال لجمهور د نّاطقين باش يتقبّل هاد تّرميز د لّوغة ب عتيبارو صحيح من داتو بشكل بديهي. لّوغات لي كاتكون ف بزاف د لبلدان ؤلا عندها مراكز مختالفين ف نفس لبلاد، كيكونو فيها عادتن كتر من لوغة معيارية، بحال نّݣليزية (ميريكانية، بريطانية)، لفرانساوية (ديالت فرانسا، ديالت كيبيك)، لبرطقيزية (ديالت لبرطقيز، لبرازيلية)، شّينوية (لماندارينية ف شّينوا، لكانطونية ف هونكونݣ)، ؤ نّرويجية (بوكمال ؤ نينورسك)، بينمّا لّوغات لي كاتكون ف بلاد وحدة ؤلا عندها منطقة مرجيعية وحدة، كيكونو فيهوم عادتن لوغة معيارية وحدة، بحال جّاپونية ؤلا رّوسية.
كونداساتور

الكونداساتور (ب نّݣليزية : Capacitor) هو واحد البيدق ديال الالكترونيك مصاوب من جوج صفايح تيدوّزو الضّو مزيان و مابين الصفايح بجوج صفيحة تانسمّيوها الفرّاق ما كتدوزش الضّو ݣاع. تانكدّسو بالكونداساتور الفرتيت د الضّو الزّايد فصفيحة و تانكدّسو الفرتيت د الضّو النّاقص فالصفيحة المقابلة معاها، و تايتكدّس هاد الفرتيت د الضّو على كٌلّ صفيحة حيثاش تايكون مابين الصفيحات واحد الفرّاق ما تيخلّيش الفرتيت د الضّو يدوز من صفيحة لاّخرى. كاين شلا نواع ديال الكونداساتورات لي تايتباعو فالسوق، يمكن نستفوهوم فخمسة ديال الفاميلات. كاين فاميلة الكونداساتورات لي تايكون فيها الفرّاق ديال الصفيحات مصاوب من الطانطال، و كاينة الفاميلة لي تايكون فيها الفرّاق مصاوب من السيراميك، و كاينة الفاميلة لي تايكون فيها الفرّاق مصاوب من الفيلم د الپلاستيك، و كاينة الفاميلة لي تايكون فيها الفرّاق مصاوب من التخليطة ديال الحامض بالبوريك، و فاميلة جديدة هي لي تنسمّيوها السوپّير تنعبرو العمورية ديال الفرتيت د الضّو بالعبرة ديال الفاراد و تانتكتبو F، جات من كلمة فاراداي (Faraday) لي هي سميّت واحد البقشاش د الفيزيك نݣليزي. القدر ديال الفاراد هوا قدر العمورية تاع الفرتيت د الضّو، و و هاد العمورية تتسمّى الخزين Capacité تاع الكونداساتور. الكونداساتور تايقدر يعمر بالضّو لي تايكون سارح نيشان (الضّو نيشان Courant Continu DC ) و الضّو لي تايكون غادي جاي (الضّو خيطيبطي Courant Alternatif AC). الكونداساتور و الضّو نيشان. ال تلقنا واحد الضّو يسرح نيشان فالكونداساتور، غادي تبدا تعمر الصفيحة اللّولة بالفرتيت د الضّو الزّايد، بسباب الفرّاق د الضّو ما غاديش يقدر الضّو الزّايد يدوز لجيهة الصفيحة الثانية، و بسباب الفرّاق د الضّو غادي يخرج من وسط الصفيحة الثانية واحد الفرتيت تانسمّيوه الفرتيت د الضّو الناقص و هاد القاضية تتسمّى الزنيد Induction. باش نعمّرو (نشارجيو) الكونداساتور خاص يسرح فيه واحد القدر ديال الامپير فالثانية. مثلا : عندنا كونداساتور تايقدر يخزن جوج ميكروفاراد 2uF، ال بغينا نعمّروه حثّى لمية ڤولط 100V، و زيّرنا السّارح Courant لي غادي يسرح فيه بواحد ميݣا اوم 1Mohm، غادي يخصّنا جوج ثانيات باش يعمر بمية ڤولط، يعني غادي يسرح فيه نص العُشُر د الامپير فالثانية 0، 2mA/sec. فاللول د التّعمار، تايكون الكونداساتور خاوي من الڤولط، تايبدى يسرح فيه السّارح لي جاي من السّاقية ديال الضّو (مثلا حجرة ديال الضّو)، وما حد الكونداساتور تايعمر و الفرق مابين الڤولطاج ديال الحجرة و الڤولطاج ديال الكونداساتور تاينقص، وماحد هاد الفرق د الڤولطاج تاينقص و السّارح حثاهو تاينقص. و ماحد السّارح تاينقص و التّعمار تايفراني، يعني عمّر الكونداساتور غادي يقدر يعمر بمية ڤولط. انما كون كان السارّح تايبقى ديما صاݣر (ثابت)، كون كان ماتياثّرش بالفرق دالڤولطاج، كون عمّرنا الكونداساتور فجوج ثواني. الكونداساتور بالحساب. فالكونداساتور، القياس لي مابين التّعمار (Q) و الڤولطاج (U)، تنعيّطو ليه الخيزانة د الضّو، و تنعبروه بالفاراد (F). تنحسبو العْمارة ديال الضّو (Coulombs) لي تنعمّرو بيه الكوندازساتور بهاد العلاقة : formula_1 و خصّ تعرف بلّي : Q هي العْمارة ديال الكونداساتور، العبرة هي كولومب c السّي صغيورة. C هي الخيزانة ديال الكونداساتور، العبرة هي فاراد F. U هو الحمل لّي هازّ الكونداساتور، العبرة هي ڤولط V. هاد العلاقة تتعني : باش تعمّر (تشارجي) كونداساتور ديال قدّا C فاراد حثّى ل قدّا U ڤولط، غادي يخصّك تعمّرو بقدّا C ف قدّا U.
عبدلعزيز بوتفليقة

عبدلعزيز بوتفليقة (مزيود ف 2 مارس 1937 ف وجدة، مات ف 17 شتنبر 2021) كان رئيس ديال دزاير من 1999 تال 2019. كان شارك ف حرب تّحرير دّزايرية ضد لفرانسيس، ؤ ف 1963 ولا وزير د لخاريجية ؤ كان ف عمرو 26 عام.
أحمد لمسيح

احمد لمسيّح (مزيود ف 7 يوليوز 1950 ف سيدي سماعيل) كاتيب ؤ شاعير ؤ زجّال مغريبي ؤ واحد من رّواد لكبار ديال زّاجال لمعاصر ف لمغريب. بدا لكتبة ب لعربية ف لّخر د سّتينات ديال لقرن لعشرين، ؤ موراها داز ل شّيعر زجلي ب دّاريجة. عندو 25 مؤلّاف، منها 18 مجموعة شيعرية جزلية، ؤ هوّا من بين زّجّالين لقلال لي تطرجمو لاعمال ديالهوم ل لوغات خرين بحال لفرانساوية، سّپنيولية، نّݣليزية ؤ لهولاندية. كان ؤستاد، ؤ مستشار ديال لوزير د تّقافة لفايت محمد الاشعري. حياتو. احمد لمسيّح خدا ليصونس ف لاداب لعربي ف 1977 من جاميعة محمد لخاميس ف رّباط. ؤ كان منخارط ف مجموعة د لجمعيات ؤ لمؤسسات لادابية على مستوى لمغريب ؤ شمال افريقيا ؤ شّرق لاوسط، من بينها جمعية "اعن اخاك" (رئيس)، تّيحاد كتّاب لمغريب (كاتب عام)، بيت الشعر ف لمغريب (نايب د رّئيس)، رّابيطة لمغاربية د لاداب شّعبي لي لمقر ديالها كاين ف دزاير (امين عام)، ؤ تّيحاد لؤودابا شّعبيين لعرب لي مقرو ف بغداد (عضو مؤسس). كاينين عاداد د لاعمال ديالو لي تمتّلو فوق لمسرح ف لمغريب ؤ ف لخاريج. ؤ كان موفتيش عام ديال ويزارة تّقافة من مارس 2001 تال 31 اكتوبر 2005. خدا تّقاعد ديالو بشكل ختياري ف لّخر ديال 2005. مصادر. لمزاود. سّيت رّسمي ديال احمد لمسيّح
يوسف فاضل

يوسف فاضل (مزيود ف 1949 ف كازا) هوّا كاتيب ريوائي ؤ مسراحي مغريبي. ف سنوات رّصاص كان تشد ف حبس مولاي شّريف مابين 1974 ؤ 1975. عندو مجموعة د رّيوايات، لبعض منها ربح جوايز، بحال ريواية "حشيش " لي ربحات جايزة اطلس لكبيرة ف 2001. سيرة ذاتية. يوسف فاضل داز فترة فـ واحد من معتقلات سنوات الرصاص، اللي هو معتقل مولاي الشريف ما بين 1974 و1975. من بعد خدم استاذ ديال اللغة الفرنسية فـ الدار البيضاء، ومن تما مشى للكتابة وبدا ينشر بزاف ديال المسرحيات والروايات. التحق بـ اتحاد كتاب المغرب فـ1982. اول مسرحية ديالو “حلاق درب الفقراء” تحولت لفيلم سينمائي من اخراج المخرج الراحل محمد الركاب فـ1982. اول رواية ديالو كانت “الخنازير” فـ1983. ومن بعد، روايته “طائر ازرق نادر يحلق معي” وصلت للقائمة القصيرة للجائزة العالمية للرواية العربية (البوكر) فـ2014 فـدورتها السابعة. الانتاج الادبي ديالو متنوع ما بين الكتابة المسرحية والكتابة الروائية، وشارك فـ بزاف ديال الفعاليات والملتقيات الثقافية داخل المغرب وخارجو. مشروع ديال رواية ثلاثية. الواقع والخيال. منذ التسعينيات ديال القرن اللي فات، الكاتب المغربي يوسف فاضل خدم على مشروعو الروائي الكبير بصبر وببطء قل ماكاين، وفهاد السنين قدر ينسج عوالم روائية، بعضها متخيل، وبعضها الاخر جاي من قضايا سياسية واجتماعية حارقة فالمغرب، بحال سنوات الجمر والرصاص فالمغرب، والهجرة السرية، والتهريب ديال الحشيش، والارهاب، والاوضاع الاجتماعية الصعيبة والفقر والتهميش. ودار هادشي بالتركيز على شخصيات من قاع المجتمع المغربي وناس مهمشين اللي عادة ماكيهتم ليهم حد، باش يعطيهم صوت مميز فالرواية ويرجع ليهم الاعتبار ويوري اوضاعهم الصعيبة، وكيولي الهامش هو مركز السرد فالرواية. رواية ريفوبليكا. وفي الاخير، وعلى نفس الطريقة ديال الغوص فتضاريس المجتمع المغربي، وبنفس الاسلوب الروائي الممتع والمؤلم والعجيب، قدر يوسف فاضل يمسك الجرح المغربي العميق والمستمر حتى دابا، اللي كيتعلق بالريف المغربي ومشاكيلو وخيباتو وامال السكان ديالو، فالرواية كبيرة من 3 اجزاء خرجات هاد العام على "منشورات المتوسط" فايطاليا وعنوانها "ريفوبليكا"، وهي كلمة مركبة من الريف وكلمة الجمهورية بالفرنسية، باش تشير لجمهورية الريف اللي تاسسات رسمياً مع المناضل والزعيم الريفي محمد بن عبد الكريم الخطابي عام 1921 شمال المغرب منين غلب الاسبان فمعركة "انوال"، وكانت قاعدة قوية فمواجهة الاحتلال المزدوج الفرنسي والاسباني. اسلوب السرد ف رواية ريفوبليكا. "ريفوبليكا" هي ثلاثية على الريف وعلى المقاومة وعلى الحلم بالتغيير، رواية كتقع فحوالي الف صفحة، ورغم الحجم الكبير ديالها فهي تحفة سردية كتشّد القارئ باحداثها وشخصياتها المتنوعة والوصف الزوين للمنطقة والجغرافيا ديالها والتضاريس الصعيبة ديالها، وبالبناء السردي ديالها اللي ماشي خطي، اللي كيجيب القارئ لاحداث قريبة من 2011 وتعديل الدستور فالمغرب وحراك الريف، ولاحداث بعيدة اللي رجعات للعشرينيات ديال القرن اللي فات وثورة الريف القوية مع الزعيم محمد بن عبد الكريم الخطابي، والثورة اللي جاية من بعد ابان استقلال المغرب عامي 1958 و1959، كل هادشي فمحاولة من الكاتب باش يحط الاصبع على جوهر المشكل فهاد المنطقة، وعلى التهميش اللي تعرضات ليه على مدار هاد السنين، حيث رغم ان كاين مناطق كثيرة فالمغرب تعرضات للتهميش، الريف، بحال ما كيقول يوسف فاضل، كيبقى "مثال صارخ لهاد التهميش".
معدة

لمعدة هيا واحد لقشيوْش كاين ف لفوق د لقاع د لكرشاوي على شكل ديال صاك ؤلا جيب فيه كايوساع تيو لماكلاوي. هيا واحد لبلاصة لي كايتهرد و كايتخزّن فيها لقس باش ازيد اكمل طريقو ل لمصارن. لمعدة جات بين لمراط ف لفوق ؤ بوطناش ف لتحت. اناطوميا. لمعدة هوا واحد لقشيوش ݣلضومي فالتشراح ديالها عندها شكل ديال "ل" بلخط لعربي ؤلا " J" ب لخط لاتيني. ؤ كاينة بين لمراط ؤ بوطناش. كاتصاوب واحد جيب تاقادة ديالو جوايه 25 سانتيميترو ف طولة ؤ يقدر ايتجبد باش ايعمّر حتال 4 ايترو د لقدر.
بوطناش

بوطناش (بنݣليزية Duodenum) هوا واحد لقشيوش كاين فالجوف دلكرش ؤ هوا لپارتية اللولة ؤ لقصيرة دلمصران الرقيق و اللي كايجي نيشان منبعد لمعدة ؤ فيه فاين كايبدا كايتمص لقس (فيتامينات، دهنيات، ملايح معدنية، لما… ). عندو شكل ديال حسيفة دلعاود ؤ مقاد من ربعة ديال الطروفا: فوقاني و هابط و تحتاني ؤ طالع. بوطناش عندو علاقة وطيدة معا لبنكريا لاحقاش مشبر فيه مزيان ؤ ضاير بيه علاين من ݣاع الجوايه داكشي علاش شي بعضين كايشبهوه بلپنو ؤ اللي ضاير بالجانطة ديالو هيا لبنكريا. سباب السمية. بوطناش جا من لكلمة اللاتينية "Duodenum digitorum" يعني بلمغريبية "طناش صبع" ؤ تسما هاكا لاحقاش الطولة ديالو كاتسوا علاين طناش اينش يعني الطولة ديال طناش ديال الصبعان متابعين.